PROIECT

**Guvernul Republicii Moldova**

**HOTĂRÎRE Nr.\_\_\_\_\_**

**din\_\_\_\_\_\_\_\_\_\_\_**

**Pentru aprobarea modificărilor și completărilor ce se operează în Hotărîrea**

**Guvernului nr.351 din 23 martie 2005**

În temeiul art.3 alin.(2) lit.d) din Legea privind administrarea şi deetatizarea proprietăţii publice nr.121-XVI  din  04 mai 2007 (Monitorul Oficial al Republicii Moldova, 2007, nr.90-93, art.401) cu modificările şi completările ulterioare, în scopul asigurării evidenței și înregistrării bunurilor imobile proprietatea publică a statului,

Guvernul **HOTĂRĂŞTE:**

1. Se aprobă modificările și completările ce se operează în Hotărîrea Guvernului nr.351 din 23 martie 2005 “Cu privire la aprobarea listelor bunurilor imobile proprietate publică a statului şi la transmiterea unor bunuri imobile” (Monitorul Oficial 2005, nr.129-131 art.1072) cu modificările şi completările ulterioare, conform anexei.
2. Se pune în sarcina autorităților administrației publice centrale respective asigurarea înregistrării bunurilor imobile și/sau modificărilor operate incluse în anexă la prezenta hotărîre.

**PRIM-MINISTRU Pavel FILIP**

**Contrasemnează:**

**Viceprim-ministru,**

**ministru al economiei Octavian CALMÎC**